**KUTSESTANDARD**

**Päästja, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Päästja, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Päästja töö eesmärk on teha päästetööd ja ennetada õnnetusi, kaitsta inimeste tervist, päästa elu, vara ja keskkonda, valmistuda ohu-, kriisi- ja hädaolukordade lahendamiseks. Päästja tõstab elanikkonna teadlikkust turvalise keskkonna loomiseks ja hoidmiseks. Päästja töötab meeskonna liikmena. Päästetööl täidab ta päästetöö juhi korraldusi, kuid vajaduse korral võtab otsuseid vastu iseseisvalt. Päästja allub operatiivteenistuslikult päästemeeskonna juhile.Päästja töö on korraldatud ööpäevaringsete valvevahetustega, sõltumata puhkepäevadest ja riigipühadest. Päästja töötab nii sise- kui ka välitingimustes, sõltumata ilmastikuoludest, sageli ekstreemsetes oludes (kõrge temperatuur, hingamiskõlbmatu keskkond, kitsad olud, töötamine kõrgustes ja sügavustes jm) ning teeb füüsilist pingutust nõudvat tööd. Päästetööd tehes puutub ta kokku ohuteguritega (põlemisgaasid, elekter, ohtlikud ained, vesi jm), mis võivad ohustada elu ja tervist.Päästjal peab olema valmisolek tegeleda oma psüühikat traumeerivate olukordadega. Ta peab vastama kehtestatud tervise- ja füüsilise ettevalmistuse nõuetele.Päästja töövahendid on päästetöö elektrilised, sisepõlemismootoriga, pneumaatilised, hüdraulilised vahendid, nööripäästevahendid, redelid, tulekustutustöödeks vajaminevaid töövahendeid, IKT-, esmaabivahendid jm. Päästja kasutab oma töös isikukaitsevahendeid ja järgib ohutusnõudeid.Lisaks päästja, tase 4-le on kehtestatud kutsestandard päästemeeskonna juht, tase 5. Päästemeeskonna juht koordineerib päästemeeskonna tööd, võtab vastu otsuseid ja annab korraldusi meeskonnale ning teistele päästesündmusele kaasatud asutustele ja isikutele. |
| Kommentaarid: |
| **A.2 Kohustuslikud tööosad (kompetentsid)** |
| A.2.1 Reageerimisvalmiduse tagamineA.2.2 Päästetöö tegemine |
| **Valitavad tööosad** |
| A.2.3Alarmsõidu tegemineA.2.4 PinnaltpäästeA.2.5 Maastikusõiduki juhtimineA.2.6 NööripäästeA.2.7 VeepäästeA.2.8 VaringupäästeA.2.9 NaftareostuskorjeA.2.10 Keemiapääste |
| **A.3 Kutsealane ettevalmistus** |
| Päästjal on vähemalt keskharidus, kutseoskused on tavaliselt omandatud kutseõppe tasemeõppes. |
| Kommentaarid: |
| **A.4 Enamlevinud ametinimetused** |
| Päästja |
| Kommentaarid: |
| **A.5 Regulatsioonid kutsealal tegutsemiseks** |
| Töö päästeteenistujana on reguleeritud päästeteenistuse seadusega. |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse moodustub üldoskustest, kohustuslikest ja valitavatest kompetentsidest. Kutse taotlemisel on nõutav üldoskuste B.2 ja kohustuslike kompetentside B.3.1-B.3.2 tõendamine. Valitavate kompetentside tõendamine B.3.3 – B.3.10 on vabatahtlik. |

|  |
| --- |
| **B.2 Päästja, tase 4 üldoskused** |
| 1. järgib oma töös päästeteenistuja väärtusi ja eetikakoodeksit, märkab ohtu ja sekkub;
2. järgib oma töös päästetöö valdkonda reguleerivaid õigusakte;
3. järgib oma töös tööohutuse reegleid ja põhimõtteid; kasutab töövahendeid sihipäraselt vastavalt tootja kasutusjuhendile; veendub pärast töövahendi kasutamist selle tehnilises korrasolekus ja vajaduse korral teostab kasutusjärgse hoolduse oma kompetentsuse piires;
4. on motiveeritud õppima, huvitub iseenda ja eriala/valdkonna arengust; arendab ennast sihipäraselt; hoiab ennast treeningutega vormis;
5. tunneb ära eluohtliku seisundi ja valib sobiva elupäästva esmaabi andmise viisi; annab kannatanu(te)le elupäästvat esmaabi ja transpordib kannatanu ohutult kasutades põhiauto standardvarustust; taaselustab vastavalt normidele;
6. töötab tõhusalt meeskonnas ja selle huvides ning kohandub meeskonnaga; arvestab teistega ja täidab oma rolli meeskonnas;
7. kasutab oma töös eesti keelt vastavalt seadusega kehtestatud nõuetele;
8. kasutab tööks vajalikke info- ja kommunikatsioonitehnoloogia vahendeid (riistvara ja tarkvara, raadiosidevahendid, navigatsiooniseadmed jm) vastavalt kehtestatud korrale ja kasutusjuhenditele.
 |
| Kommentaarid: |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Reageerimisvalmiduse tagamine** | **EKR tase 4** |
| Tegevusnäitajad: 1. täidab komandos valveteenistuslikke ülesandeid ja on valmisolekus reageerida väljakutsetele vastavalt kehtivale korrale;
2. kontrollib varustuse ja tehnika olemasolu ning korrasolekut vastavalt oma rollile operatiivvalmiduse tagamisel; täidab varustusega seotud dokumentatsiooni vastavalt kehtivale korrale.
 |
| Kommentaarid: |
| **B.3.2 Päästetöö tegemine** | **EKR tase 4** |
| Tegevusnäitajad:1. hindab ja arvestab päästesündmusega seotud ohte ja riske vastavalt oma tööülesandele; informeerib asjakohaseid osapooli ohtudest ja riskidest; hindab oma tegevuse tulemuslikkust ja edastab infot vastavalt juhendile;
2. suitsusukeldub ohutult vastavalt päästetöö suitsusukeldumise juhendile, tulekahju eripärale ja saadud korraldusele kasutades selleks põhiauto standardvarustust; täidab korralduse põlemise likvideerimiseks, ventileerimiseks ja konstruktsioonide avamiseks kasutades sobivaid töövahendeid ja -võtteid ning tuleohutuspaigaldisi sihipäraselt ning ohutult; hindab tulekustutuse tulemuslikkust ja edastab infot vastavalt juhendile;
3. teeb ohutult tehnilisi päästetöid inimkannatuse vähendamiseks, õnnetuse tagajärgede leevendamiseks ja abitusse seisundisse sattunud inimese või looma päästmiseks ning vara ja keskkonna kaitsmiseks vastavalt korraldusele ja juhenditele; kasutab sobivaid töövõtteid ning põhiauto standardvarustust sihipäraselt ja ohutult; kasutab isikukaitsevahendeid vastavalt korraldusele ja päästetöö iseloomule; hindab päästetöö tulemuslikkust ja edastab infot vastavalt juhendile;
4. tuvastab ohtliku aine tähistuse ja edastab info juhile; keemiasukeldub ohutult vastavalt juhendile, ohtliku aine eripärale ja saadud korraldusele kasutades selleks sobivaid töövahendeid; täidab korralduse elu päästmiseks, ohtliku aine leviku piiramiseks kasutades selleks põhiauto standardvarustust; abistab keemiapääste- ja saasteärastustöödel vastavalt juhendile ja saadud korraldusele; piirab vastavalt korraldusele naftareostuse leviku maismaal, kasutades selleks põhiauto standardvarustust; hindab keemiapääste tulemuslikkust ja edastab infot vastavalt juhendile;
5. hargneb ohutult vastavalt päästesündmuse liigile ja saadud korraldusele; valib hargnemiseks õiged töövahendid vastavalt korraldusele, päästesündmuse liigile ja iseloomule;
6. evakueerib nii inimesi kui ka loomi vastavalt korraldusele ja päästesündmuse liigile efektiivselt ning ohutult; teeb efektiivset elupäästet vastavalt korraldusele ja päästesündmuse liigile; kasutab endale ja päästetavale ohutuid töövõtteid;
7. teeb ennetustööd oma pädevuse piires vastavalt korraldusele; annab vahetule juhile ennetustöö sisu ja vahendite kohta tagasisidet.
 |
| Kommentaarid: |

**VALITAVAD KOMPETENTSID**

|  |  |
| --- | --- |
| **B.3.3 Alarmsõidu tegemine** | **EKR tase 4** |
| Tegevusnäitajad: 1. teeb ohutult alarmsõitu vastavalt häirekeskuselt saadud väljasõidukorraldusele, ohuhinnangule ja alarmsõitu reguleerivatele õigusaktidele vastava kategooria sõidukiga; täidab temale antud ülesandeid arvestades sõiduki eriotstarvet, omapära ning sündmuse iseloomu; täidab valvevahetuse lõpuks elektroonilise sõidupäeviku;
2. hindab visuaalselt ja sõiduki omapärale tuginedes ning ilmastiku, tee- ja liiklusolusid arvestades erinevaid riske ning ohtusid sündmuskohale jõudmiseks vastavalt autojuhi ülesandele; valib lähtuvalt ohtude ja riskide hinnangust ning sündmuse omapärast sündmuskohale jõudmiseks sobiva sõidukiiruse ning teekonna.
 |
| Kommentaarid: |
| **B.3.4 Pinnaltpääste** | **EKR tase 4** |
| Tegevusnäitajad: 1. päästab ohutult kannatanu siseveekogudel vastavalt korraldusele ja juhendile;
2. kasutab sihipäraselt ja vastavalt korraldusele pinnaltpäästja varustust kaldast ujudes kuni 100m ja päästelauaga kuni 300m.
 |
| Kommentaarid: |
| **B.3.5 Maastikusõiduki juhtimine** | **EKR tase 4** |
| Tegevusnäitajad: 1. toetab päästetööd erivõimekuse tehnilise vahendiga luure, kannatanu päästmise, õnnetuse tagajärje leevendamise või varustuse transportimise eesmärgil;
2. kasutab päästetööl ohutult ja efektiivselt erivõimekuse tehnilisi vahendeid (veesõiduk kuni 12m, tõstuk- või redelauto, nööripäästevahendid, maastikusõiduk, konteinerveok, droon jm).
3. teostab päästetöid maastikusõidukiga vastavalt korraldusele ja juhendile;
4. juhib ohutult maastikusõidukit erinevates liiklussituatsioonides ja tingimustes.
 |
| Kommentaarid: |
| **B.3.6 Nööripääste** | **EKR tase 4** |
| Tegevusnäitajad: 1. päästab nööripääste varustusega ohutult inimese või looma sügavikest ja šahtidest ning keerulise konstruktsiooniga objektidelt (mastid, tornid jm) vastavalt korraldusele ja juhendile;
2. kasutab päästetööl sihipäraselt ja ohutult nööripääste erivarustust.
 |
| Kommentaarid: |
| **B.3.7 Veepääste** | **EKR tase 4** |
| Tegevusnäitajad: 1. päästab ohutult ning efektiivselt abitusse seisundisse sattunud inimese või looma voolavas vees vastavalt korraldusele ja juhendile;
2. päästab ohutult ning efektiivselt abitusse seisundisse sattunud inimese või looma päästetööde paadiga;
3. liikleb veekogul ohutult kuni 12 m päästetöö paadiga.
 |
| Kommentaarid: |
| **B.3.8 Varingupääste** | **EKR tase 4** |
| Tegevusnäitajad: 1. päästab ohutult ning efektiivselt inimese või looma varisenud hoonetest vastavalt korraldusele ja juhendile;
2. kasutab päästetööl sihipäraselt ja ohutult varingupääste erivarustust.
 |
| Kommentaarid: |
| **B.3.9 Naftareostuskorje** | **EKR tase 4** |
| Tegevusnäitajad:1. teostab rannikul, maismaal ja siseveekogudel naftareostuskorjetöid kasutades selleks spetsiaalseid vahendeid;
2. kasutab spetsiaalseid naftareostuskorjevahendeid oskuslikult ning sihipäraselt.
 |
| Kommentaarid: |
| **B.3.10 Keemiapääste** | **EKR tase 4** |
| Tegevusnäitajad: 1. teostab päästetöid keemiakaitseriietuses vastavalt korraldusele ja juhendile;
2. kasutab keemiapääste erivarustust ohutult ja sihipäraselt;
3. loob keemiapääste erivõimekuse saasteärastuse punkti ja töötab selles ohutult.
 |
| Kommentaarid: |

**C-osa**

**ÜLDTEAVE JA LISAD**

|  |
| --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 |  |
| 1. Kutsestandardi koostajad:
 | Häli Allas, Sisekaitseakadeemia Kady Danilas, Sisekaitseakadeemia Rasmus Laar, Päästeamet Karin Sõrmus, PäästeametGert Teder, Eesti Päästeala Töötajate Ametiühing |
| 1. Kutsestandardi kinnitaja
 | Vara- ja Isikukaitse Kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 | 8 |
| 1. Viide Ametite Klassifikaatorile (ISCO 08)
 | 5411 Päästjad ja tuletõrjujad |
| 1. Viide Euroopa kvalifikatsiooniraamistikule (EQF)
 | 4 |
| **C.2 Kutsenimetus võõrkeeles** |
| Inglise keeles Rescuer

|  |
| --- |
| **C.3 Lisad** |
| Lisa 1[Digipädevuste enesehindamise skaala](https://www.kutsekoda.ee/wp-content/uploads/2019/04/Digip%C3%A4devuste-enesehindamise-skaala.pdf) |
| Kommentaarid: |

 |